BA ส่วนแบ่งบ.ร่วมลด-ค่าใช้จ่ายพุ่ง ฉุดไตรมาส 2 ขาดทุน 848 ล้านบาท
BA ไตรมาส 2 ขาดทุน 848 ล้านบาท เซ่นส่วนแบ่งกำไรบ.ร่วมลดเหตุจากการยกเลิกสัญญาเช่ากองทุนรวมสิทธิการเช่าอสังหาริมทรัพย์สนามบินสมุย และค่าใช้จ่ายเพิ่มขึ้น
BA ไตรมาส 2 ขาดทุน 848 ล้านบาท เซ่นส่วนแบ่งกำไรบ.ร่วมลดเหตุจากการยกเลิกสัญญาเช่ากองทุนรวมสิทธิการเช่าอสังหาริมทรัพย์สนามบินสมุย และค่าใช้จ่ายเพิ่มขึ้น
10 ส.ค. 2565

บริษัท การบินกรุงเทพ จำกัด (มหาชน) หรือ BA รายงานผลการดำเนินงานงวดไตรมาส 2/65 และงวด 6 เดือนแรกของปี 65 มีกำไรสุทธิ ดังนี้

โดยไตรมาส 2/65 บริษัทขาดทุนเพิ่มขึ้น อยู่ที่ 847.51 ล้านบาท หรือเพิ่มขึ้น 23.55% จากงวดเดียวกันของปีก่อน ที่ขาดทุน 685.97 ล้านบาท เหตุมาจากส่วนแบ่งกำไรเงินลงทุนในบริษัทร่วมอยู่ที่ 103.6 ล้านบาท ลดลง 32.10% เป็นผลมาจากการยกเลิกสัญญาเช่ากองทุนรวมสิทธิการเช่าอสังหาริมทรัพย์สนามบินสมุย
อีกทั้งบริษัทมีค่าใช้จ่ายต้นทุนขายและบริการ อยู่ที่ 2,470.50 ล้านบาท เพิ่มขึ้น 68.8% จากงวดเดียวกันของปีก่อน โดยค่าใช้จ่ายที่เพิ่มขึ้นมาจากต้นทุนขายและบริการผันแปรตามจำนวนผู้โดยสารและเที่ยวบินของธุรกิจสายการบิน ส่วนใหญ่ประกอบไปด้วยต้นทุนค่าเงินจ้างและผลประโยชน์พนักงาน อยู่ที่ 329.80 ล้านบาท คิดเป็นสัดส่วน 10.40%, ค่าซ่อมบำรุงเครื่องบิน อยู่ที่ 367.50 ล้านบาท คิดเป็นสัดส่วน 11.60% และค่าน้ำมันเชื้อเพลิง อยู่ที่ 449.40 ล้านบาท คิดเป็นสัดส่วน 14.10%
นอกจากนี้มีค่าใช้จ่ายในการขายและจัดจำหน่าย อยู่ที่ 179.50 ล้านบาท เพิ่มขึ้น 187.30% จากงวดเดียวกันของปีก่อน ส่วนใหญ่เกิดจากการเพิ่มขึ้นของค่าสำรองที่นั่งผ่านตัวแทนจำหน่ายบัตรโดยสาร อยู่ที่ 96.80 ล้านบาท